stanford-oval/wikipedia huggingface dataset:
Static-X
Historia > Shadow Zone ja Beneath... Between... Beyond... (2003–2004)

Jo pian Machinen julkaisun jälkeen Static-X aloitti uuden studioalbumin kehittelyn. Samoihin aikoihin Static-X:ssä tapahtui radikaali muutos, sillä kitaristi Koichi Fukuda vaihdettiin Dopessa ja Murderdollsissa soittaneeseen Tripp Eiseniin. Kolmas albumi, Shadow Zone, julkaistiin 7. lokakuuta 2003. Se myi kohtuullisen hyvin, vaikkakaan ei yhtä hyvin kuin ensimmäiset albumit. Musiikkialbumeita arvostelevat sivustot sanoivat Shadow Zonen jumahtaneen paikalleen, ja että se muistuttaa liikaakin edellisiä albumeita. Shadow Zonelta julkaistiin singlet ”The Only” ja ”So”. 20. heinäkuuta 2004 julkaistiin Static-X:n ensimmäinen kokoelmalevy, Beneath... Between... Beyond..., joka myi hieman alle 50 000 kappaletta. Se sisälsi suurimmaksi osaksi aikaisemmilla albumeilla julkaistujen kappaleiden live- ja demoversioita. Yhteistyöllä Fear Factoryn kanssa saatiin aikaiseksi ”Crash”-niminen kappale.
Historia > Start a War ja Cannibal (2005–2007)

Yhtyeen kitaristi Tripp Eisen pidätettiin 10. helmikuuta 2005 alaikäiseen tyttöön sekaantumisesta Kaliforniassa. Vain kaksi viikkoa myöhemmin 24. helmikuuta, Eisen jäi kiinni uudestaan 14-vuotiaan kidnappauksesta ja seksuaalisesta häirinnästä. Static-X:n jäsenten kuultua Eisenin toimista hänet erotettiin yhtyeestä ja Wayne Static pyysi Koichi Fukudaa takaisin yhtyeeseen. Fukudan suostuttua uusi albumi Start a War julkaistiin nopeasti, jo 14. kesäkuuta 2005. Eisen todettiin 24. kesäkuuta 2005 syylliseksi, ja hänet tuomittiin vuoden vankeuteen. Start a War -levystä syntyi kaksi singleä, ”I’m The One” ja ”Dirthouse”.
3. huhtikuuta 2007 julkaistiin Cannibal, jota on myyty yli 150 000 kappaletta. Se on Wisconsin Death Tripin ja Machinen ohella ainoa Static-X:n levy, jolta on julkaistu kolme singleä. Cannibalin singlejä olivat kappaleet ”Cannibal”, ”Behemoth” ja ”Destoryer”.
Historia > Nykytilanne (2007–2014)

Static-X aloitti kuudennen studioalbuminsa levyttämisen Operation Annihilation -kiertueen päätyttyä. Wayne Static sanoi uuden albumin ilmestyvän jossakin vaiheessa vuonna 2008. 14. lokakuuta yhtye julkaisi Cannibal Killers Live -live-DVD:n. Hieman myöhemmin tiedotettiin uuden albumin nimi, Cult of Static, ja julkaisupäivä 17. maaliskuuta 2009. Vuoden 2009 loppupuolella yhtye siirtyi Wayne Staticin mukaan muutaman vuoden tauolle. Hän itse keskittyi Pighammer-sooloalbumiinsa. Yhtye teki kesällä 2012 runsaasti keikkoja Yhdysvalloissa ja soitti muun muassa basistinsa Brent Ashleyn viimeisen keikan Hollywoodin House of Bluesissa. Uutta albumia työstettiin Pighammer-kiertueen päätyttyä.
Kesällä 2013 Static-X hajosi johtuen Wayne Staticin ja Tony Camposin välisistä erimielisyyksistä koskien yhtyeen nimen käyttöoikeutta.
1. marraskuuta 2014 Wayne Staticin ilmoitettiin kuolleen 48-vuotiaana.
Jäsenet > Nykyiset

Mechanical Ash: Kitara
Nick Oshiro: Rummut (2003-)
Jäsenet > Entiset

Wayne Static: Laulu, Kitara (1994-2014) (kuollut 2014)
Ken Jay: Rummut (Jätti bändin musiikillisen- ja poliittisen erimielisyyden vuoksi) (1994-2002)
Tripp Eisen: Kitara (Sai potkut seksiskandaalin vuoksi) (2000-2005)
Tony Campos: Basso, Taustalaulu (1994-2010)
Koichi Fukuda: Kitara, Koskettimet
Brent Ashley:Basso (2011-2012)
Jäsenet > Vierailleet

Josh Freese (Rummut Shadow Zone -albumilla) (2003)
Diskografia > Albumit

Wisconsin Death Trip (1999)
Machine (2001)
Shadow Zone (2003)
Beneath... Between... Beyond...  (2004)
Start a War (2005)
Cannibal (2007)
Cult of Static (2009)
Project Regeneration Vol. 1 (2020)
Project Regeneration Vol. 2 (2023)
Diskografia > EP:t

The Death Trip Continues EP
Destroyer EP
Diskografia > Singlet

"Push It" (1999)
"I'm With Stupid" (2000)
"Bled For Days" (2000)
"Black and White" (2001)
"This Is Not" (2001)
"Cold" (2002)
"The Only" (2003)
"So" (2004)
"I'm the One" (2005)
"Dirthouse" (2005)
"Cannibal" (2007)
"Destroyer" (2007)
"Stingwray" (2009)
"Hollow (Project Regeneration)"	(2020)
"All These Years" (2020)
"Bring You Down (Project Regeneration)" (2020)
"Dead Souls" (2020)
"Zombie" (2023)
Vierailut Suomessa

28. kesäkuuta 2004 Helsingin Hartwall  Areenalla Kornin lämmittelijänä.
Aiheesta muualla

Static-X:n kotisivut
Static-X Myspacessa (englanniksi)
Static-X:n laulaja-kitaristi Wayne Static vuonna 2007.
Abner Doubleday

Abner Doubleday
Abner Doubleday (26. kesäkuuta 1819 – 26. tammikuuta 1893) oli Yhdysvaltain armeijan ammattisotilas ja Unionin kenraali Yhdysvaltain sisällissodassa.
Hän oli syntynyt Ballston Spassa New Yorkissa. Hän ampui ensimmäisen laukauksen Fort Sumterin puolustuksessa, sodan avaustaistelussa, ja hänellä oli merkittävä rooli Gettysburgin taistelun varhaisvaiheissa. Hänet ylennettiin prikaatinkenraaliksi 3. helmikuuta 1862 ja hän komensi unionin Virginian armeijan 2. prikaatia. Hän otti osaa myös South Mountainin ja Fredericksburgin taisteluihin. Chancellorsvillessä hän joukkoineen oli lähinnä paikallaan. Gettysburg oli hänen hienoin hetkensä, mutta hänen korvaamisensa George Meadella aiheutti kestävän katkeruuden miesten välillä.
Sodan jälkeen hän sai San Franciscossa Kaliforniassa patentin keksimälleen kaapeliautolle, joka kulkee siellä yhä. New Jerseyssä myöhempinä vuosinaan hän oli merkittävä jäsen ja myöhemmin presidentti teosofisessa seurassa. On myös väitetty, että hän olisi keksinyt baseballin, mutta useimmat historioitsijat tyrmäävät väitteen eikä Doubleday koskaan väittänyt sitä keksineensä.
Hän kuoli sydämen vajaatoimintaan Mendhamissa ja on haudattu Arlingtonin sotilashautausmaahan Virginiaan.
Adriaen Brouwer

Antoon van Dyckin maalaama muotokuva esittää Adriaen Brouweria.
Adriaen Brouwer (1605 Oudenaarde – 1638 Antwerpen) oli Flanderissa syntynyt taidemaalari ja piirtäjä. Hän oli Frans Halsin oppilas, maalasi aistikkaasti ja käytti maalauksissaan paljon ruskeaa väriä. Aiheensa Brouwer otti maisemien lisäksi  arkisesta elämästä, esimerkiksi talonpojat juomassa ja tupakoimassa tai puoskari hoitamassa irvistelevää potilasta. Hän kuoli 33-vuotiaana.
Teoksia

The Bitter Draught
The brawl
Landscape with bowlers
Tero Suominen

| Henkilötiedot |
| --- | --- | --- | --- |
Syntymäaika: 1. huhtikuuta 1971 (ikä 53)
Syntymäpaikka: Humppila, Suomi
Pelipaikka: vasen laitapuolustaja
Pituus: 176 cm
Junioriseurat
: TuTo
Seurat
| Vuodet | Seura | O | (M) |
| 1987–1989 | TuTo | 40 | (1) |
| 1990–1996 | Jaro | 158 | (10) |
| 1997–1998 | VPS | 30 | (0) |
| 1998 | → Närpes Kraft (laina) | 6 | (1) |
| 1999–2002 | Jaro | 102 | (4) |
| 2001 | → YPA (laina) | 3 | (0) |
| 2003–2004 | KPV | 39 | (2) |
| 2005–2006 | JBK | 15 | (3) |
| 2006 | PeFF | – | (–) |
| 2007 | Jaro II | 20 | (4) |
| 2008 | IFK Jakobstad | – | (3) |
| Yhteensä | Yhteensä | 413 | (25) |
Maajoukkue
| 1987 | Suomi U16 | 2 | (0) |
| 1988 | Suomi U17 | 1 | (0) |
| 1991 | Suomi U21 | 3 | (0) |
 Seurajoukkueuran tilastot kattavat vain kansalliset sarjat.
Tero Suominen (s. 1. huhtikuuta 1971 Humppila) on suomalainen entinen jalkapalloilija. Hän pelasi urallaan vasempana laitapuolustajana tai keskikentän pohjalla. Pelaajana hänet tunnettiin periksiantamattomuudestaan sekä kovasta laukauksestaan.
Ura

Suominen aloitti uransa 16-vuotiaana Turun Toverien riveissä II divisioonassa vuonna 1987. Ensimmäisellä kaudellaan hän teki kolme maalia TuTon noustessa I divisioonaan. Suominen kutsuttiin myös poikamaajoukkueeseen. Kolmen Turussa vietetyn kauden jälkeen hän siirtyi FF Jaroon. Suominen saavutti joukkueen kanssa nousun Futisliigaan ensi yrittämällä, tehden voittomaalin toisessa liigakarsintaottelussa Kokkolan Pallo-Veikkoja vastaan. Hän pelasi Jarossa yhteensä seitsemän kauden ajan ja 158 ottelun verran, ollen joukkueensa avainpelaajia. Vuonna 1996 hän esiintyi Jaron kanssa Intertoto Cupissa, jossa he sijoittuivat lohkonsa kolmanneksi, voittaen muun muassa Dinamo Bukarestin vierasottelussa.
Vuonna 1998 Suominen siirtyi Vaasan Palloseuraan. Ensimmäisellä kaudellaan hän pelasi 21 ottelussa VPS:n sijoittuessa Veikkausliigassa toiseksi. Toisella kaudella Suominen menetti avauspaikkansa, eikä esiintynyt kuin muutamassa sarjaottelussa. Hän pelasi myös lainalla Kakkosen Närpes Kraftissa. Kahden vuoden jälkeen hän palasi takaisin Ykköseen pudonneen Jaron riveihin. Hän oli mukana nostamassa pietarsaarelaisia takaisin Veikkausliigaan kaudella 2001 ja pelasi viimeiset pääsarjaottelunsa 2002, ollen aloituskokoonpanossa kaikissa paitsi yhdessä pelissä. Yhteensä Suominen pelasi 195 Veikkausliiga-ottelua, joissa hän teki yhdeksän maalia. Pääsarjauransa jälkeen hän pelasi Kakkosta Kokkolan Pallo-Veikoissa ja Jakobstads Bollklubbissa sekä Kolmosta Pedersöre FF:ssä ja Jaron reservijoukkueessa.
Suominen on edustanut poikamaajoukkueita sekä nuorten maajoukkuetta kumpaakin kolmesti. Hänet valittiin Veikkausliigan legendaksi vuonna 2011.
Tereza Čapková

| Mitalit> Maa:   Tšekki.Naisten yleisurheilu.EM-kilpailut  | Mitalit> Maa:   Tšekki.Naisten yleisurheilu.EM-kilpailut  | Mitalit> Maa:   Tšekki.Naisten yleisurheilu.EM-kilpailut  | Maa:   Tšekki> Naisten yleisurheilu. |
| --- | --- | --- | --- |
|  Pronssia | Helsinki 2012 | 1 500 metriä |  |
Tereza Čapková (s. 24. heinäkuuta 1987 Příbram, Keski-Böömin lääni, Tšekkoslovakia) on tšekkiläinen keskimatkojen juoksija.
Čapková sijoittui maastojuoksun EM-kilpailujen 2005 alle 20-vuotiaiden sarjassa 27:nneksi. Hän oli 1 500 metrillä seitsemäs Pekingin alle 20-vuotiaiden MM-kilpailuissa 2006. Hän karsiutui saman matkan alkuerissä Kaunasin alle 23-vuotiaiden EM-kilpailuissa 2009. Hän oli Euroopan joukkuemestaruuskilpailujen superliigassa viides 1 500 metrillä 2011.
Čapková sijoittui 2012 Helsingin EM-kilpailujen 1 500 metrillä alun perin seitsemänneksi ajalla 4.10,17, mutta nousi lopulta pronssille, kun kilpailun neljä ensimmäistä hylättiin dopingin takia. Saman vuoden Lontoon olympialaisissa hän karsiutui 1 500 metrin alkuerissä. Hän sijoittui Euroopan joukkuemestaruuskilpailujen ykkösliigassa 1 500 metrillä toiseksi 2013. Hän oli maastojuoksun EM-kilpailuissa 56:s vuonna 2016.
Čapková on voittanut Tšekin-mestaruuden 800 metrillä ulkoradoilla 2011 sekä sisäradoilla 2008, 2010, 2011 ja 2012, 1 500 metrillä ulkoradoilla 2006, 2009 ja 2012 sekä 3 000 metrillä sisäradoilla 2016.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 400 m | 56,50 | Praha | 23. syyskuuta 2006 |
| 800 m | 2.01,91 | Praha | 13. kesäkuuta 2011 |
| 1 000 m | 2.39,81 | Pliezhausen | 17. toukokuuta 2009 |
| 1 500 m | 4.08,27 | Dessau | 25. toukokuuta 2012 |
| Maili | 4.32,69 | Dublin | 25. heinäkuuta 2012 |
| 3 000 m | 9.24,14 | Ústí nad Orlicí | 4. syyskuuta 2016 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 400 m | 56,37 | Wien | 16. helmikuuta 2008 |
| 800 m | 2.04,29 | Metz | 25. helmikuuta 2011 |
| 1 000 m | 2.44,95 | Praha | 20. tammikuuta 2012 |
| 1 500 m | 4.15,70 | Düsseldorf | 10. helmikuuta 2012 |
| 3 000 m | 9.26,35 | Ostrava | 27. helmikuuta 2016 |
Swazimaa olympialaisissa

| Sija |        |        |        | Yhteensä |
| --- | --- | --- | --- | --- |
-: 0
Swazimaa osallistui olympialaisiin ensimmäisen kerran Münchenin kesäolympialaisissa 1972. Seuraavat kahdet kesäolympialaiset maa jätti väliin, mutta palasi Los Angelesin kesäolympialaisiin 1984, ja on sen jälkeen osallistunut jokaisiin kesäolympialaisiin.
Talviolympialaisiin maa on osallistunut kerran, Albertvillessä 1992, kun Keith Fraser osallistui suurpujotteluun ja supersuurpujotteluun. Olympiamitaleille Swazimaan edustajat eivät ole yltäneet.
Swazimaan mitalit kesäolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
1972: 0
1976–1980: -
1984: 0
1988: 0
1992: 0
1996: 0
2000: 0
2004: 0
2008: 0
2012: 0
2016: 0
2021: 0
Swazimaan mitalit talviolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
1992: 0
Aiheesta muualla

Swazimaan olympiakomitea olympic.org:issa (englanniksi)
Valtiot olympialaisissa
Agitaatio (lääketiede)

Agitaatio (myös agitatio) tarkoittaa lääketieteessä ja psykologiassa ahdistuneisuutta, johon liittyy voimakas kehon liikkeiden levottomuus. Se voi olla myös joskus neuroleptien tai muiden lääkkeiden sivuvaikutus.
Abra

Abra tarkoittaa seuraavia:
Abra, meediotyypin Pokémon-hahmo
Abra, provinssi Filippiineillä
American Bulldog Registry and Archives, ABRA, kanadassa toimiva amerikanbulldoggirekisteri.
Acacia Ridge

Ilmakuva Acacia Ridgen teollisuusalueesta.
Acacia Ridge on kaupunginosa Brisbanessa, Queenslandin osavaltiossa, Australiassa. Se sijaitsee 13,5 kilometrin päässä kaupungin keskustasta etelään.
Acacia Ridge perustettiin toisen maailmansodan jälkeen. Sen asukasluku oli vuoden 2001 väestönlaskennan mukaan 6 648.
Aiheesta muualla

Brisbane Suburb Home: Acacia Ridge (englanniksi)
Akustinen bassokitara

Ovation, akustinen bassokitara
Akustinen bassokitara (myös akustinen basso) on akustisen kitaran esimerkin mukaan tehty kielisoitin, jossa on yleensä neljä tai viisi kieltä. Akustinen bassokitara viritetään samoin kuin sähköinen bassokitara ja kontrabasso.
Ensimmäisen modernin akustisen bassokitaran toi markkinoille Ernie Ball vuonna 1972. Päinvastoin kuin sähkökitaran ja akustisen kitaran tapauksessa, akustinen bassokitara kehitettiin ja tuotiin markkinoille vasta sähköisen version jälkeen.
Elektroakustinen bassokitara on muuten kuin akustinen bassokitara, mutta siinä on sisäänrakennettu mikrofoni, joka mahdollistaa soittimen sähköisen vahvistuksen.
Academy of Ancient Music

Academy of Ancient Music (AAM) on orkesteri, joka on pyrkii tutkimaan ja esittämään menneiden vuosisatojen taidemusiikkia periodisoittimin ja mahdollisimman suureen autenttisuuteen pyrkien. Alun perin Academy of Ancient Music perustettiin Lontoossa vuonna 1726 tarkoituksena esittää ”vanhaa” musiikkia, eli mitä tahansa yli sata vuotta vanhaa musiikkia. Orkesterin ohjelmistoon tuli kuitenkin pian myös uudempaa musiikkia erityisesti Georg Friedrich Händeliltä. Orkesterin  perusti uudelleen vuonna 1973 brittiläinen kapellimestari ja cembalisti Christopher Hogwood tarkoituksena esittää 1700-luvun ja varhaisen 1800-luvun musiikkia periodisoittimilla.
Academy of Ancient Music oli ensimmäinen orkesteri, joka levytti kaikki Wolfgang Amadeus Mozartin sinfoniat aikalaissoittimilla. Orkesteri on levyttänyt myös kaikki Ludwig van Beethovenin sinfoniat ja sen tarkoituksena on levyttää myös Joseph Haydnin koko sinfoniatuotanto.  Orkesteriteosten lisäksi AAM on levyttänyt lukuisia oopperoita ja muita vokaaliteoksia Academy of Ancient Music -kuoron ja eri collegeien poikakuorojen kanssa.
Aiheesta muualla

Academy of Ancient Musicin verkkosivut
Academi

| Academi |
| --- | --- |

Tunnuslause:  ”Elite Training. Trusted Protection.”
Perustettu:  1997
Avainhenkilöt:  Craig Nixon
Kotipaikka:  McLean, Virginia, Yhdysvallat
Toiminta-alue:  maailmanlaajuinen
Toimiala:  turvallisuuspalvelut
Kotisivu:  academi.com
Infobox OKVirheellinen NIMI-arvo: 
Academi (entinen Xe Services LLC, aiemmin Blackwater Worldwide sekä Blackwater USA) on yhdysvaltalainen yksityinen sotilasalan yritys. Yhtiön perustivat Erik Prince ja Al Clark vuonna 1997. Sen pääkonttori sijaitsee Virginiassa. Yhtiön koulutuskeskus ampumaratoineen sijaitsee Pohjois-Carolinassa. Keskus kouluttaa vuosittain 40 000 ihmistä. Vuonna 2006 yli 90 % yhtiön tuloista tuli hallituksen kanssa tehdyistä sopimuksista, joista kaksi kolmasosaa oli solmittu ilman tarjouskilpailua.
Blackwaterin toimitsijoita on ollut myös Irakissa. Yhtiön nimi tahraantui välikohtauksissa, joissa sen henkilöstö syyllistyi irakilaissiviilien ampumisiin. Nisourin aukion verilöylyssä Bagdadissa 16. syyskuuta 2007 Blackwaterin vartijat ampuivat kuoliaaksi 17 siviiliä. Näistä 14 siviilin kohdalla FBI:n tutkijat totesivat ampumisen tapahtuneen ilman perusteita. Irakin uusi hallitus on jo pitkään yrittänyt kieltää yhtiön toiminnan maassa. Tammikuussa 2009 se epäsi Blackwaterin hakemuksen saada toimilupa Irakiin. Koska yhtiön työntekijät ovat Yhdysvaltain valtion laitosten palkkaamia, viimeisten nykyisen Xe:n toimitsijoiden odotettiin lähtevän maasta aikaisintaan syksyllä 2009.
Yhdysvaltain senaatin puolustusvaliokunnan puheenjohtaja Carl Levin on vedonnut Yhdysvaltain puolustusministeri Robert Gatesiin, jottei tämä antaisi Xen hakea mukaan uuteen afganistanilaisten poliisien koulutusohjelmaan. Yhtiö on Afganistanissa ollessaan muun muassa toimittanut sinne laittomia aseita ja kouluttanut taiwanilaisia poliiseja ilman valtuuksia. Xe sopi myöhemmin 42 miljoonan dollarin korvauksista Yhdysvaltain ulkoministeriölle.
Aiheesta muualla

Kuvia tai muita tiedostoja aiheesta Blackwater Worldwide Wikimedia Commonsissa
Wikiuutisissa on aiheeseen liittyvä uutinen: Tuomari hylkäsi Blackwater-tapposyytteet
Swazimaan supercup

Swazimaan supercup (engl. Swazi Charity Cup, sponsorinsa mukaan Swazi Telecom Charity Cup) on Swazimaan jalkapallon supercup, joka pelattiin ensimmäisen kerran vuonna 1992. Kilpailun nimi on vaihtunut useaan otteeseen, nykyisen sponsorinsa nimellä varustettuna supercupia on pelattu vuodesta 2002 lähtien.
Voittajat

1992 : Denver Sundowns
Voittajat > Swazi Paper Mills Champion of Champions

1993 : Mbabane Swallows 5-0 Manzini Wanderers
Voittajat > Charity Cup

1996 : Eleven Men in Flight
1998 : Mbabane Highlanders 2-0 Mbabane Swallows
1999 : Mbabane Swallows (pelattiin lohkomuodossa)
2000 : Denver Sundowns
Voittajat > Baphalali Charity Cup

2001 : Nkomazi Sundowns 2-0 Young Buffaloes
Voittajat > Swazi Telecom Charity Cup

2002 : Manzini Wanderers 1-1 Royal Leopards (5-3 rp.)
2003 : Manzini Wanderers 2-0 Mbabane Swallows
2004 : Mbabane Swallows 1-0 Mbabane Highlanders
2005 : Manzini Wanderers 1-0 Mbabane Highlanders
2006 : Royal Leopards 3-1 Mbabane Swallows
2007 : Mbabane Highlanders        kesk. Manzini Wanderers (peli keskeytettiin tilanteessa 2-0 75. peliminuutilla)
2008 : Mbabane Highlanders 0-0 Mbabane Swallows (5-4 rp.)
Tapiolan Voimistelijat

| Tapiolan Voimistelijat |
| --- | --- |

Perustettu:  1964
Entiset nimet:  Tapiolan Naisvoimistelijat
Paikkakunta:   Espoo, Suomi
Lajit:  • Joukkuevoimistelu  • Ryhmäliikunta  • Lasten jumpat  • Tanssi 
Tapiolan Voimistelijat on espoolainen voimisteluseura, joka toimii pääasiassa Suur-Tapiolan alueella sekä Leppävaarassa. Seuralla on kilpailevia joukkueita joukkuevoimistelussa ja tanssillisessa voimistelussa sekä laajaa harrasteliikunnan tarjontaa kaikenikäisille perheliikunnasta lasten tuntien ja aikuisten ryhmäliikunnan kautta seniorijumppaan. Noin 10 % seuran jäsenistä on joukkuevoimistelijoita. Joukkuevoimistelun osalta seuran tavoitteena on tarjota jokaiselle voimistelijalle mahdollisuus harrastaa lajia omalla taito- ja tavoitetasollaan.
Tapiolan Voimistelijat on Suomen Voimisteluliiton sekä Etelä-Suomen Liikunta ja Urheilu ESLUn jäsen.
Seuran jäsenmäärä on enimillään ollut 1 875 (2018).[lähde? ] Harrastetuntien ohjaajia ja voimisteluvalmentajia on yhteensä noin 80 kappaletta. Lasten harrastetunteja ja aikuisten ryhmäliikuntatunteja oli molempia vuonna 2020 tarjolla yli 30 viikoittain.
Seurasta käytetään lyhenteitä TapVo ja Tapvo. Seuran hallituksen puheenjohtajana vuonna 2021 toimii Heidi Viitamäki ja toiminnanjohtajana Terhi Toivonen.
Kilpailumenestys

Tapiolan Voimistelijoiden Elegia-joukkue on edustanut Suomea kolmissa joukkuevoimistelun MM-kilpailuissa:
Tampereella 2006
Espanjan Saloussa 2007
Kanadan Torontossa 2008
Seuran joukkueet ovat lisäksi saavuttaneet myös useita SM-mitaleita.
Seuran historia

Seura perustettiin vuonna 1964 nimellä Tapiolan Naisvoimistelijat. Nykyinen nimi otettiin käyttöön vuonna 1995. 50-vuotisjuhlavuottaan Tapvo vietti vuonna 2014.
Kilta

Vuonna 1976 Tapiolan Voimistelijat perusti Uskollisuuden killan no 37. Killan jäseneksi voi hakea, kun on ollut seuran jäsen viisi vuotta. Kiltojen kantava teema on ystävyys. Killat järjestävät ja kiltalaisille järjestetään  monenlaista toimintaa kuten retkiä ja tapaamisia. TapVossa kiltalaisia on noin kaksikymmentä.
Tapani Brotherus

| Tapani Brotherus> Henkilötiedot |
| --- | --- |
Syntynyt: 12. kesäkuuta 1938 (ikä 86) Kööpenhamina, Tanska
Kansalaisuus:  Suomi
Ammatti:  diplomaatti
Vanhemmat:  Heikki Brotherus
Sukulaiset:  K. R. Brotherus (isoisä)
Aiheesta muualla
Tapani Kaarle Heikinpoika Brotherus (s. 12. kesäkuuta 1938 Kööpenhamina, Tanska) on suomalainen diplomaatti, joka pelasti tuhansia ihmisiä kuolemalta toimiessaan Suomen asiain­hoitajana Chilessä Augusto Pinochetin vallan­kaappauksen aikaan.
Tausta ja ura

Tapani Brotherus syntyi helsinkiläiseen kulttuuri­sukuun. Hänen isoisänsä K. R. Brotherus (1880–1949) oli valtio-opin professori ja Helsingin yliopiston rehtori. Tapani Brotheruksen isä Heikki Brotherus (1909–1985) oli diplomaatti, toimittaja ja kirjailija.
Chilen vallan­kaappauksen aikoihin Tapani Brotherus oli 35-vuotias diplomaatti. Hän oli pari vuotta aikaisemmin perustanut Santiago de Chileen Suomen ensimmäisen edustuston, jonka asiain­hoitajana hän toimi. Suomella oli sosialisti­presidentti Salvador Allenden aikana paljon yhteis­työtä Chilen kanssa metsä- ja kaivos­aloilla.
Viiden Chilen-vuoden jälkeen Brotheruksen ura jatkui suur­lähettiläänä muun muassa Teheranissa, Islamabadissa, Pretoriassa ja Ateenassa.
Chilen tapahtumat

Kenraali Augusto Pinochetin juntta kaappasi vallan sosialisti­presidentti Salvador Allendelta 11. syys­kuuta 1973. Kaappauksessa juntta tappoi vähintään 3 000 chileläistä sekä vangitsi ja kidutti kymmeniä tuhansia.
Asiain­hoitaja Tapani Brotheruksen ja varakonsuli Ilkka Jaamalan avustus­työ perustui oma­toimiseen, ulko­ministeriöltä salattuun päätökseen toimia vastoin Suomen käännytys­linjaa. He kanavoivat avun järjestämällä pakolaisia maasta – enimmäkseen Itä-Saksaan, mutta myös Suomeen. Tieto­kirjailija Heikki Hiilamo on laskenut, että Brotheruksen avustamina päätyi Suomeen 182 chileläistä ja DDR:ään noin 1 700, ja että Brotheruksen improvisoimilla muilla keinoilla turvaan pääsi noin 500 pakolaista. Brotheruksen ”saldo” on jopa 2 500 pelastettua ihmistä.
Ulko­asiain­ministeriön poliittisen osaston päällikkö Matti Tuovinen ja muut ulko­asiain­ministeriön johto­henkilöt sietivät Brotheruksen oma­valtaisuutta. Eläke­vuosinaan Tapani Brotherus on jatkanut ihmis­oikeus- ja solidaarisuus­työtä vapaan kansalais­toiminnan parissa. Hänelle on myönnetty muun muassa Kansan Sivistys­rahaston Tammi­saari 1918 -mitali 2010. Suomen valtiolta Brotherus on saanut tunnustuksena sentään pulla­kahvit ulko­ministeri Alexander Stubbilta.
Vuonna 2019 ilmestynyt suomalais-chileläinen draama­sarja Invisible Heroes kertoo Brotheruksen ja Jaamalan toiminnasta Chilessä 1973. Sarjassa Brotherusta näyttelee Pelle Heikkilä.
Kirjallisuutta

Houni, Pirjo: Salattua diplomatiaa. Tapani Brotheruksen tarina.  Helsinki:  Siltala, 2021.  ISBN 9789522348296.
Aiheesta muualla

Invisible Heroes (Brotheruksesta kertova kuusi­osainen televisiosarja) Yle Areena.
Himberg, Petra: Chilestä tuli sydämen­asia Tapani Brotherukselle ja Harald Edel­stamille – näin diplomaatit itse kertovat vaiheistaan Yle Elävä arkisto.  18.4.2019 (päivitetty 27.5.2019).
Fell­man, Ida: De osynliga finländska hjältarna som räddade över tvåtusen personer från diktator Pinochets Chile Svenska Yle.  7.4.2019 (päivitetty 24.5.2019). (ruotsiksi)